Diari Oficial de la Generalitat Valenciana


Sumari del DOGV 6330, del 11-08-2010 (2010/8524)

Notificació de resolució de cancel·lació de la inscripció en el Registre Especial de Mediadors d'Assegurances, Corredors de Reassegurances i els seus Alts Càrrecs de la Comunitat Valenciana, de la corredoria Díaz Soria Broker de Seguros, SLL.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6330

Data del DOGV
:   11-08-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/8524


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació de resolució de cancel·lació de la inscripció en el Registre Especial de Mediadors d'Assegurances, Corredors de Reassegurances i els seus Alts Càrrecs de la Comunitat Valenciana, de la corredoria Díaz Soria Broker de Seguros, SLL. [2010/8524]  
S'ha intentat la notificació a l'interessat o als seus representants, per dues vegades, sense que s'haja pogut realitzar per causes no imputables a l'administració, de l'acte administratiu que a continuació es detalla, per això es procedix a la publicació de la resolució en el Diari Oficial de la Comunitat Valenciana de conformitat amb l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú:  
«Resolució de cancel·lació de la inscripció en el Registre Especial de Mediadors d'Assegurances, Corredors de Reassegurances i els seus Alts Càrrecs de la Comunitat Valenciana, de la corredoria Díaz Soria Broker de Seguros, SLL.  
Antecedents de fet  
Primer. La corredoria la cancel·lació de la qual en el Registre Especial de Mediadors d'Assegurances, Corredors de Reassegurances i els seus Alts Càrrecs de la Comunitat Valenciana es proposa, ha sigut objecte d'inspecció per acord d'esta Direcció General, de data 16 d'abril del 2010.  
L'acord es va adoptar davant del rebuig de les notificacions efectuades en el procediment sancionador, iniciat per no presentar la declaració estadisticocomptable corresponent a l'exercici de 2008.  
Segon. Es va realitzar visita d'inspecció l'11 de maig del 2010, el resultat de la qual, així com de les tasques inspectores, consta en l'acta d'inspecció de data 13 de maig del 2010.  
L'acta provisional d'inspecció s'ha enviat als dos socis de la corredoria a dos domicilis coneguts i comprovats el 14 de maig del 2010 i les dues notificacions han sigut tornades pel servici de correus.  
Les actes són definitives.  
Tercer. S'han constatat després de la inspecció, els fets següents:  
1. La corredoria la cancel·lació de la qual es proposa, es troba en l'actualitat sense assegurança de responsabilitat civil (tampoc ha subscrit l'assegurança durant els anys 2008 i 2009) i no té oficina coneguda.   
2. Dels dos socis que la componien un d'ells, Ángel Soria Cantero, administrador de la corredoria Diso, Corredoria d'Assegurances, amb seu a Albacete, va cessar com a administrador de la societat, encara que roman com a soci.  
Era el director tècnic de Díaz Soria Brokers.  
Per tant la corredoria no té director tècnic en l'actualitat.  
Quart. En l'acta es proposava a eixa direcció general la revocació de la inscripció en el Registre Especial de Mediadors d'Assegurances, Corredors de Reassegurances i els seus Alts Càrrecs de la Comunitat Valenciana, de la corredoria Díaz y Soria, Broker de Seguroa, Societat Limitada Laboral, per incórrer en la causa de revocació, prevista en l'article 53.1.b), en relació amb l'article 27.1. b) e) i f) de la Llei 26/2006, de 17 de juliol, de mediació d'assegurances i reassegurances privades.  
Cinqué. La Unitat de Mediació d'Assegurances ha proposat la revocació de la inscripció.  
Fonaments de dret  
Primer. D'acord amb el que preveu l'article 18, lletra l) del Decret 112/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Hisenda i Ocupació, exercix la competència en matèria de mediació d'assegurances privades la Direcció General d'Economia, que ho fa a través de la Unitat de Mediació en Assegurances Privades.  
Segon. Correspon al director general d'Economia cancel·lar la inscripció dels corredors d'assegurances en el Registre Especial de Mediadors d'Assegurances, Corredors de Reassegurances i els seus Alts Càrrecs.  
Tercer. L'article 53 de la Llei 26/2006, de 17 de juliol, de mediació d'assegurances i reassegurances privades, establix que la cancel·lació de la inscripció dels corredors d'assegurances en el Registre Especial de Mediadors d'Assegurances, Corredors de Reassegurances i els seus Alts Càrrecs, serà acordada quan el corredor deixe de complir algun dels requisits exigits per a figurar-hi com a inscrit.  
En este cas la corredoria Díaz Soria Broker de Seguros, SLL, ha deixat de complir voluntàriament els requisits següents: no tindre director tècnic, contractar una assegurança de responsabilitat civil professional i disposar de capacitat financera.  
Quart. La dita cancel·lació impedix l'exercici de l'activitat de corredor d'assegurances a la mercantil sol·licitant, de conformitat amb el que preveu l'article 26 de la Llei 26/2006, de 17 de juliol, de mediació d'assegurances i reassegurances privades.  
Per tot això,  
Resolc revocar la inscripció en el Registre Especial de Mediadors d'Assegurances, Corredors de Reassegurances i els seus Alts Càrrecs de la Comunitat Valenciana, de la corredoria Díaz y Soria, Broker de Seguros, Societat Limitada Laboral, per incórrer en la causa de revocació, prevista en l'article 53.1.b), en relació amb l'article 27.1. b) e) i f) de la Llei 26/2006, de 17 de juliol, de mediació d'assegurances i reassegurances privades.  
Contra la present resolució que no posa fi a la via administrativa, es podrà interposar recurs d'alçada, en el termini d'un mes comptat des de l'endemà de la notificació, davant del secretari Autonòmic d'Economia i Pressupostos, de conformitat amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 17 de juny del 2010.- El director general d'Economia: Eusebio Monzó Martínez»  
València, 20 de juliol del 2010.- El cap de la Unitat de Mediació en Assegurances Privades: Jesús María Valero Balaguer.